nibzard/narodne-novine-full-text-markdown huggingface dataset:
## Rješenje o razrješenju ravnatelja Hrvatskog centra za razminiranje

### NN 92/2012 (8.8.2012.), Rješenje o razrješenju ravnatelja Hrvatskog centra za razminiranje

VLADA REPUBLIKE HRVATSKE

2115

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. stavka 1. Uredbe o osnivanju Hrvatskog centra za razminiranje (»Narodne novine«, br. 24/98, 32/98, 150/98, 58/2000, 18/2002, 10/2004, 79/2005, 81/2008, 37/2011 i 70/2012), Vlada Republike Hrvatske je na sjednici održanoj 2. kolovoza 2012. godine donijela

RJEŠENJE

O RAZRJEŠENJU RAVNATELJA HRVATSKOG CENTRA ZA RAZMINIRANJE

Razrješuje se ZDRAVKO MODRUŠAN dužnosti ravnatelja Hrvatskog centra za razminiranje, na osobni zahtjev.

Klasa: 080-02/12-02/490

Urbroj: 5030115/1-12-01

Zagreb, 2. kolovoza 2012.

Predsjednik

Zoran Milanović, v. r.

Rješenje, NN 92/2012-2115
## Rješenje o imenovanju vršitelja dužnosti ravnatelja Hrvatskog centra za razminiranje

### NN 92/2012 (8.8.2012.), Rješenje o imenovanju vršitelja dužnosti ravnatelja Hrvatskog centra za razminiranje

VLADA REPUBLIKE HRVATSKE

2116

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. stavka 1. Uredbe o osnivanju Hrvatskog centra za razminiranje (»Narodne novine«, br. 24/98, 32/98, 150/98, 58/2000, 18/2002, 10/2004, 79/2005, 81/2008, 37/2011 i 70/2012), a u vezi sa člankom 44. stavkom 4. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 2. kolovoza 2012. godine donijela

RJEŠENJE

O IMENOVANJU VRŠITELJA DUŽNOSTI RAVNATELJA HRVATSKOG CENTRA ZA RAZMINIRANJE

Imenuje se MILJENKO VAHTARIĆ vršiteljem dužnosti ravnatelja Hrvatskog centra za razminiranje, do imenovanja ravnatelja Hrvatskog centra za razminiranje temeljem provedenog postupka po raspisanom javnom natječaju.

Klasa: 080-02/12-01/506

Urbroj: 5030115/1-12-01

Zagreb, 2. kolovoza 2012.

Predsjednik

Zoran Milanović, v. r.

Rješenje, NN 92/2012-2116
## Rješenje o razrješenju privremenog ravnatelja Poslovno-inovacijske agencije Republike Hrvatske

### NN 92/2012 (8.8.2012.), Rješenje o razrješenju privremenog ravnatelja Poslovno-inovacijske agencije Republike Hrvatske

VLADA REPUBLIKE HRVATSKE

2117

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 10. stavka 3. Uredbe o osnivanju Poslovno-inovacijske agencije Republike Hrvatske (»Narodne novine«, br. 129/2010 i 31/2012), Vlada Republike Hrvatske je na sjednici održanoj 2. kolovoza 2012. godine donijela

RJEŠENJE

O RAZRJEŠENJU PRIVREMENOG RAVNATELJA POSLOVNO-INOVACIJSKE AGENCIJE REPUBLIKE HRVATSKE

Razrješuje se DALIBOR MARIJANOVIĆ dužnosti privremenog ravnatelja Poslovno-inovacijske agencije Republike Hrvatske.

Klasa: 080-02/12-02/491

Urbroj: 5030115/1-12-01

Zagreb, 2. kolovoza 2012.

Predsjednik

Zoran Milanović, v. r.

Rješenje, NN 92/2012-2117
## Rješenje o imenovanju ravnatelja Poslovno-inovacijske agencije Republike Hrvatske

### NN 92/2012 (8.8.2012.), Rješenje o imenovanju ravnatelja Poslovno-inovacijske agencije Republike Hrvatske

VLADA REPUBLIKE HRVATSKE

2118

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 9. stavka 3. Uredbe o osnivanju Poslovno-inovacijske agencije Republike Hrvatske (»Narodne novine«, br. 129/2010 i 31/2012), Vlada Republike Hrvatske je na sjednici održanoj 2. kolovoza 2012. godine donijela

RJEŠENJE

O IMENOVANJU RAVNATELJA POSLOVNO-

-INOVACIJSKE AGENCIJE REPUBLIKE HRVATSKE

Imenuje se dr. sc. HRVOJE MEŠTRIĆ ravnateljem Poslovno-

-inovacijske agencije Republike Hrvatske.

Klasa: 080-02/12-01/507

Urbroj: 5030115/1-12-01

Zagreb, 2. kolovoza 2012.

Predsjednik

Zoran Milanović, v. r.

Rješenje, NN 92/2012-2118
## Rješenje o razrješenju predsjednika i dijela članova Upravnog vijeća Lučke uprave Split

### NN 92/2012 (8.8.2012.), Rješenje o razrješenju predsjednika i dijela članova Upravnog vijeća Lučke uprave Split

VLADA REPUBLIKE HRVATSKE

2119

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 51. stavka 2. točke 1. i članka 52. stavka 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 2. kolovoza 2012. godine donijela

RJEŠENJE

O RAZRJEŠENJU PREDSJEDNIKA I DIJELA ČLANOVA UPRAVNOG VIJEĆA LUČKE UPRAVE SPLIT

1. Razrješuje se RINO PETRIĆ dužnosti predsjednika Upravnog vijeća Lučke uprave Split.

2. Razrješuju se dužnosti članovi Upravnog vijeća Lučke uprave Split:

– mr. sc. MAJA KRČUM

– prof. dr. sc. SREĆKO GOIĆ

– doc. dr. sc. DAMIR KRSTINIĆ.

Klasa: 080-02/12-02/264

Urbroj: 5030115/1-12-03

Zagreb, 2. kolovoza 2012.

Predsjednik

Zoran Milanović, v. r.

Rješenje, NN 92/2012-2119
## Rješenje o imenovanju predsjednika i dijela članova Upravnog vijeća Lučke uprave Split

### NN 92/2012 (8.8.2012.), Rješenje o imenovanju predsjednika i dijela članova Upravnog vijeća Lučke uprave Split

VLADA REPUBLIKE HRVATSKE

2120

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 51. stavka 2. točke 1. i članka 52. stavka 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 2. kolovoza 2012. godine donijela

RJEŠENJE

O IMENOVANJU PREDSJEDNIKA I DIJELA ČLANOVA UPRAVNOG VIJEĆA LUČKE UPRAVE SPLIT

1. Imenuje se DRAŽEN IVANUŠEC predsjednikom Upravnog vijeća Lučke uprave Split.

2. Za članove Upravnog vijeća Lučke uprave Split, imenuju se:

– RENATA BLAŽEKOVIĆ

– IGOR CIGULA

– SNJEŽANA JOSIPOVIĆ.

Klasa: 080-02/12-01/264

Urbroj: 5030115/1-12-03

Zagreb, 2. kolovoza 2012.

Predsjednik

Zoran Milanović, v. r.

Rješenje, NN 92/2012-2120
## Rješenje o razrješenju predstojnika Ureda Vlade Republike Hrvatske za unutarnju reviziju

### NN 92/2012 (8.8.2012.), Rješenje o razrješenju predstojnika Ureda Vlade Republike Hrvatske za unutarnju reviziju

VLADA REPUBLIKE HRVATSKE

2121

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 5. stavaka 1. i 4. Zakona o izmjenama i dopunama Zakona o državnim službenicima (»Narodne novine«, broj 150/2011), Vlada Republike Hrvatske je na sjednici održanoj 2. kolovoza 2012. godine donijela

RJEŠENJE

O RAZRJEŠENJU PREDSTOJNIKA UREDA VLADE REPUBLIKE HRVATSKE ZA UNUTARNJU REVIZIJU

Razrješuje se mr. sc. MILAN ŠKUGOR položaja predstojnika Ureda Vlade Republike Hrvatske za unutarnju reviziju.

Klasa: 080-02/12-02/494

Urbroj: 5030115/1-12-01

Zagreb, 2. kolovoza 2012.

Predsjednik

Zoran Milanović, v. r.

Rješenje, NN 92/2012-2121
## Rješenje o razrješenju zamjenika predstojnika Ureda za ljudska prava

### NN 92/2012 (8.8.2012.), Rješenje o razrješenju zamjenika predstojnika Ureda za ljudska prava

VLADA REPUBLIKE HRVATSKE

2122

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 2. kolovoza 2012. godine donijela

RJEŠENJE

O RAZRJEŠENJU ZAMJENIKA PREDSTOJNIKA UREDA ZA LJUDSKA PRAVA

Razrješuje se mr. sc. PREDRAG ŠIPKA položaja zamjenika predstojnika Ureda za ljudska prava.

Klasa: 080-02/12-02/495

Urbroj: 5030115/1-12-01

Zagreb, 2. kolovoza 2012.

Predsjednik

Zoran Milanović, v. r.

Rješenje, NN 92/2012-2122
## Rješenje o razrješenju zamjenice predstojnika Ureda za nacionalne manjine

### NN 92/2012 (8.8.2012.), Rješenje o razrješenju zamjenice predstojnika Ureda za nacionalne manjine

VLADA REPUBLIKE HRVATSKE

2123

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 2. kolovoza 2012. godine donijela

RJEŠENJE

O RAZRJEŠENJU ZAMJENICE PREDSTOJNIKA UREDA ZA NACIONALNE MANJINE

Razrješuje se BAHRIJA SEJFIĆ položaja zamjenice predstojnika Ureda za nacionalne manjine.

Klasa: 080-02/12-02/496

Urbroj: 5030115/1-12-01

Zagreb, 2. kolovoza 2012.

Predsjednik

Zoran Milanović, v. r.

Rješenje, NN 92/2012-2123
## Rješenje o razrješenju privremenog ravnatelja Agencije za investicije i konkurentnost

### NN 92/2012 (8.8.2012.), Rješenje o razrješenju privremenog ravnatelja Agencije za investicije i konkurentnost

VLADA REPUBLIKE HRVATSKE

2124

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 9. stavaka 1. i 3. Zakona o osnivanju Agencije za investicije i konkurentnost (»Narodne novine«, broj 53/2012), Vlada Republike Hrvatske je na sjednici održanoj 2. kolovoza 2012. godine donijela

RJEŠENJE

O RAZRJEŠENJU PRIVREMENOG RAVNATELJA AGENCIJE ZA INVESTICIJE I KONKURENTNOST

Razrješuje se ZDENKO LUCIĆ dužnosti privremenog ravnatelja Agencije za investicije i konkurentnost.

Klasa: 080-02/12-02/497

Urbroj: 5030115/1-12-01

Zagreb, 2. kolovoza 2012.

Predsjednik

Zoran Milanović, v. r.

Rješenje, NN 92/2012-2124
## Rješenje o imenovanju ravnatelja Agencije za investicije i konkurentnost

### NN 92/2012 (8.8.2012.), Rješenje o imenovanju ravnatelja Agencije za investicije i konkurentnost

VLADA REPUBLIKE HRVATSKE

2125

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 8. stavka 4. Zakona o osnivanju Agencije za investicije i konkurentnost (»Narodne novine«, broj 53/2012), Vlada Republike Hrvatske je na sjednici održanoj 2. kolovoza 2012. godine donijela

RJEŠENJE

O IMENOVANJU RAVNATELJA AGENCIJE ZA INVESTICIJE I KONKURENTNOST

Imenuje se DAMIR NOVINIĆ ravnateljem Agencije za investicije i konkurentnost.

Klasa: 080-02/12-01/512

Urbroj: 5030115/1-12-01

Zagreb, 2. kolovoza 2012.

Predsjednik

Zoran Milanović, v. r.

Rješenje, NN 92/2012-2125
## Rješenje o imenovanju zamjenice ravnatelja Agencije za investicije i konkurentnost

### NN 92/2012 (8.8.2012.), Rješenje o imenovanju zamjenice ravnatelja Agencije za investicije i konkurentnost

VLADA REPUBLIKE HRVATSKE

2126

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 8. stavka 4. Zakona o osnivanju Agencije za investicije i konkurentnost (»Narodne novine«, broj 53/2012), Vlada Republike Hrvatske je na sjednici održanoj 2. kolovoza 2012. godine donijela

RJEŠENJE

O IMENOVANJU ZAMJENICE RAVNATELJA AGENCIJE ZA INVESTICIJE I KONKURENTNOST

Imenuje se SLAĐANA MIOČIĆ zamjenicom ravnatelja Agencije za investicije i konkurentnost.

Klasa: 080-02/12-01/513

Urbroj: 5030115/1-12-01

Zagreb, 2. kolovoza 2012.

Predsjednik

Zoran Milanović, v. r.

Rješenje, NN 92/2012-2126
## Pravilnik o iznosu i načinu isplate naknade za rad Povjerenstva za utvrđivanje reprezentativnosti

### NN 92/2012 (8.8.2012.), Pravilnik o iznosu i načinu isplate naknade za rad Povjerenstva za utvrđivanje reprezentativnosti

MINISTARSTVO RADA I MIROVINSKOGA SUSTAVA

2127

Na temelju članka 13. stavka 7. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« br. 82/2012 i 88/2012), ministar rada i mirovinskoga sustava i donosi

PRAVILNIK

O IZNOSU I NAČINU ISPLATE NAKNADE ZA RAD POVJERENSTVA ZA UTVRĐIVANJE REPREZENTATIVNOSTI

Članak 1.

Ovim Pravilnikom određuje se iznos i način isplate naknade za rad u Povjerenstvu za utvrđivanje reprezentativnosti (u daljnjem tekstu: Povjerenstvo) članovima Povjerenstva iz članka 13. stavak 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine«, broj 82/2012 i 88/2012), u daljnjem tekstu: Zakon).

Članak 2.

Naknada iz članka 1. ovog Pravilnika se isplaćuje na teret ministarstva nadležnog za rad.

Članak 3.

(1) Član Povjerenstva, a u slučaju odsustva člana Povjerenstva, njegov zamjenik, ima pravo na naknadu iz članka 1. ovog Pravilnika u iznosu od 100,00 kuna po svakoj održanoj sjednici Povjerenstva na kojoj je bio nazočan.

(2) Naknada se isplaćuje u neto-iznosu putem žiro-računa člana, odnosno zamjenika člana Povjerenstva.

(3) Na neto-iznos naknade iz stavka 1. i 2. ovoga članka ministarstvo nadležno za rad je obvezno obračunati i platiti poreze i doprinose prema posebnim propisima.

(4) Naknada iz stavka 1. ovoga Pravilnika se obračunava i isplaćuje mjesečno, do kraja mjeseca za protekli mjesec u kojem je održana sjednica Povjerenstva, na temelju odluke ministra nadležnog za rad.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/12-01/114

Urbroj: 524-01/4-12-7

Zagreb, 3. kolovoza 2012.

Ministar

prof. dr. sc. Mirando Mrsić, dr. med., v. r.

Pravilnik, NN 92/2012-2127
## Pravilnik o izmjenama Pravilnika o izgledu, sadržaju i načinu vođenja zapisnika i dokumenata o sukladnosti godišnjeg stručno-tehničkog pregleda za žičare

### NN 92/2012 (8.8.2012.), Pravilnik o izmjenama Pravilnika o izgledu, sadržaju i načinu vođenja zapisnika i dokumenata o sukladnosti godišnjeg stručno-tehničkog pregleda za žičare

MINISTARSTVO POMORSTVA, PROMETA I INFRASTRUKTURE

2129

Na temelju članka 37. stavka 4. Zakona o žičarama za prijevoz osoba (»Narodne novine« broj 79/07 i 75/09), ministar pomorstva, prometa i infrastrukture donosi

PRAVILNIK

O IZMJENAMA PRAVILNIKA O IZGLEDU, SADRŽAJU I NAČINU VOĐENJA ZAPISNIKA I DOKUMENATA O SUKLADNOSTI GODIŠNJEG STRUČNO-TEHNIČKOG PREGLEDA ZA ŽIČARE

Članak 1.

U Pravilniku o izgledu, sadržaju i načinu vođenja zapisnika i dokumenata o sukladnosti godišnjeg stručno-tehničkog pregleda za žičare (»Narodne novine« br: 124/09), u članku 9. stavku 3. riječi »u periodu od tri godine« zamjenjuju se riječima »u periodu od četiri godine«.

U stavku 4. riječi »u roku od tri godine« zamjenjuju se riječima »u roku od četiri godine«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/09-02/50

Urbroj: 530-01-06-12-6

Zagreb, 2. kolovoza 2012.

Ministar

dr. sc. Siniša Hajdaš Dončić, v. r.

Pravilnik, NN 92/2012-2129
## Ispravak Uredbe o visini trošarine na motorni benzin i plinsko ulje

### NN 92/2012 (8.8.2012.), Ispravak Uredbe o visini trošarine na motorni benzin i plinsko ulje

VLADA REPUBLIKE HRVATSKE

2134

Nakon uspoređivanja s izvornim tekstom Uredbe o visini trošarine na motorni benzin i plinsko ulje, koja je objavljena u »Narodnim novinama«, broj 83/2012, od 23. srpnja 2012. godine, utvrđena je pogreška u objavljenom tekstu, te se daje

ISPRAVAK

UREDBE O VISINI TROŠARINE NA MOTORNI BENZIN I PLINSKO ULJE

U Uredbi o visini trošarine na motorni benzin i plinsko ulje (»Narodne novine«, broj 83/2012) u članku 2. stavku 2. riječi: »iznosi 2.050.00 kuna« zamjenjuju se riječima: »iznosi 2.050,00 kuna«.

Klasa: 410-19/12-01/05

Urbroj: 5030120-12-7

Zagreb, 2. kolovoza 2012.

Glavna tajnica

Marica Matković, v. r.

Ostalo, NN 92/2012-2134
## Ispravak Pravilnika o izmjenama i dopunama Pravilnika o ortopedskim i drugim pomagalima

### NN 92/2012 (8.8.2012.), Ispravak Pravilnika o izmjenama i dopunama Pravilnika o ortopedskim i drugim pomagalima

HRVATSKI ZAVOD ZA ZDRAVSTVENO OSIGURANJE

2135

Nakon izvršenog uspoređivanja s izvornim oblikom uočena je pogreška u Pravilniku o izmjenama i dopunama Pravilnika o ortopedskim i drugim pomagalima koji je objavljen u »Narodnim novinama« broj 85 od 25. srpnja 2012. godine, te se daje

ISPRAVAK

PRAVILNIKA O IZMJENAMA I DOPUNAMA PRAVILNIKA O ORTOPEDSKIM I DRUGIM POMAGALIMA

U Pravilniku o izmjenama i dopunama Pravilnika o ortopedskim i drugim pomagalima (»Narodne novine« broj 85/12.) u članku 1. u Popisu pomagala umjesto rednog broja: »413a« upisuje se broj: »420a«, a umjesto šifre pod istim rednim brojem: »060309044107« upisuje se šifra: »60309044114«.

Klasa: 500-01/12-01/17

Urbroj: 338-01-02-12-1

Zagreb, 7. kolovoza 2012.

Predsjednik

Upravnog vijeća Hrvatskog zavoda za zdravstveno osiguranje

mr. sc. Marijan Cesarik, dr. med., v. r.

Ostalo, NN 92/2012-2135
## Pravilnik o izmjenama Pravilnika o službenoj iskaznici državnog veterinarskog inspektora, graničnog veterinarskog inspektora i službenog veterinara te znački veterinarskog inspektora

### NN 93/2012 (10.8.2012.), Pravilnik o izmjenama Pravilnika o službenoj iskaznici državnog veterinarskog inspektora, graničnog veterinarskog inspektora i službenog veterinara te znački veterinarskog inspektora

MINISTARSTVO POLJOPRIVREDE

2138

Na temelju članka 134. stavka 2. i članka 139. stavka 4. Zakona o veterinarstvu (»Narodne novine«, broj 41/07 i 55/11), ministar poljoprivrede donosi

PRAVILNIK

O IZMJENAMA PRAVILNIKA O SLUŽBENOJ ISKAZNICI DRŽAVNOG VETERINARSKOG INSPEKTORA, GRANIČNOG VETERINARSKOG INSPEKTORA I SLUŽBENOG VETERINARA TE ZNAČKI VETERINARSKOG INSPEKTORA

Članak 1.

U cijelom tekstu Pravilnika o službenoj iskaznici državnog veterinarskog inspektora, graničnog veterinarskog inspektora i službenog veterinara te znački veterinarskog inspektora (»Narodne novine«, broj 52/11) riječi: »Ministarstvo poljoprivrede, ribarstva i ruralnog razvoja« zamjenjuju se riječima: »Ministarstvo poljoprivrede«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/12-01/121

Urbroj: 525-10/0490-12-2

Zagreb, 30. srpnja 2012.

Ministar

Tihomir Jakovina, v. r.

Pravilnik, NN 93/2012-2138
## Pravilnik o izmjenama Pravilnika o provedbi Mjere 302 "Diversifikacija i razvoj ruralnih gospodarskih aktivnosti" unutar IPARD programa

### NN 93/2012 (10.8.2012.), Pravilnik o izmjenama Pravilnika o provedbi Mjere 302 "Diversifikacija i razvoj ruralnih gospodarskih aktivnosti" unutar IPARD programa

MINISTARSTVO POLJOPRIVREDE

2139

Na temelju članka 1. i 4. Zakona o potvrđivanju Sporazuma između Vlade Republike Hrvatske i Komisije europskih zajednica o pravilima za suradnju u vezi s financijskom pomoći Europske komisije Republici Hrvatskoj i provedbe pomoći u okviru komponente V. (IPARD) Instrumenta pretpristupne pomoći (IPA) (»Narodne novine – Međunarodni ugovori«, broj 10/08), ministar nadležan za poljoprivredu donosi

PRAVILNIK

O IZMJENAMA PRAVILNIKA O PROVEDBI MJERE 302 »DIVERSIFIKACIJA I RAZVOJ RURALNIH GOSPODARSKIH AKTIVNOSTI« UNUTAR IPARD PROGRAMA

Članak 1.

U Pravilniku o provedbi Mjere 302 »Diversifikacija i razvoj ruralnih gospodarskih aktivnosti« unutar IPARD programa (»Narodne novine« br. 72/12) u članku 23. stavku 5. riječi »poljoprivrednog gospodarstva« zamjenjuju se riječju »podnositelja«.

Članak 2.

U Prilogu VIII – Lista prihvatljivih izdataka za mjeru 302, kod izdatka 302.1.B.3. naziv prihvatljivog izdatka »Oprema za vanjske i unutarnje sportske terene, dječja igrališta« zamjenjuje se nazivom »Opremanje prostorija za pripremanje i/ili usluživanje hrane i pića (isključujući pribor za jelo)«.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/164

Urbroj: 525-08/0473-12-12

Zagreb, 3. kolovoza 2012.

Ministar

Tihomir Jakovina, v. r.

Pravilnik, NN 93/2012-2139
## Odluka o imenovanju zamjenice županijske državne odvjetnice u Županijskom državnom odvjetništvu u Varaždinu

### NN 93/2012 (10.8.2012.), Odluka o imenovanju zamjenice županijske državne odvjetnice u Županijskom državnom odvjetništvu u Varaždinu

93 10.08.2012 Odluka o imenovanju zamjenice županijske državne odvjetnice u Županijskom državnom odvjetništvu u Varaždinu

DRŽAVNOODVJETNIČKO VIJEĆE

2142

Na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11 i 130/11) Državnoodvjetničko vijeće na 26. sjednici održanoj 9. srpnja 2012. donijelo je

ODLUKU

Za zamjenicu županijske državne odvjetnice u Županijskom državnom odvjetništvu u Varaždinu imenuje se DARINKA BRĐANOVIĆ, zamjenica općinske državne odvjetnice u Općinskom državnom odvjetništvu u Varaždinu.

Broj: DOVO-36/12
Zagreb, 9. srpnja 2012.

Predsjednik
Državnoodvjetničkog vijeća
Josip Čule, v. r.

Odluka, NN 93/2012-2142
## Odluka o imenovanju općinske državne odvjetnice u Općinskom državnom odvjetništvu u Samoboru

### NN 93/2012 (10.8.2012.), Odluka o imenovanju općinske državne odvjetnice u Općinskom državnom odvjetništvu u Samoboru

DRŽAVNOODVJETNIČKO VIJEĆE

2143

Na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11 i 130/11) Državnoodvjetničko vijeće na 26. sjednici održanoj 9. srpnja 2012. donijelo je

ODLUKU

Za općinsku državnu odvjetnicu u Općinskom državnom odvjetništvu u Samoboru imenuje se ANA-MARIJA VRANEKOVIĆ, zamjenica općinskog državnog odvjetnika u Općinskom državnom odvjetništvu u Samoboru, ujedno vršiteljica dužnosti općinskog državnog odvjetnika u Općinskom državnom odvjetništvu u Samoboru, na vrijeme od četiri godine.

Broj: DOVO-34/12

Zagreb, 9. srpnja 2012.

Predsjednik

Državnoodvjetničkog vijeća

Josip Čule, v. r.

Odluka, NN 93/2012-2143
## Odluka o imenovanju općinske državne odvjetnice u Općinskom državnom odvjetništvu u Crikvenici

### NN 93/2012 (10.8.2012.), Odluka o imenovanju općinske državne odvjetnice u Općinskom državnom odvjetništvu u Crikvenici

DRŽAVNOODVJETNIČKO VIJEĆE

2144

Na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11 i 130/11) Državnoodvjetničko vijeće na 26. sjednici održanoj 9. srpnja 2012. donijelo je

ODLUKU

Za općinsku državnu odvjetnicu u Općinskom državnom odvjetništvu u Crikvenici imenuje se ŽELJKA ČOP, zamjenica općinskog državnog odvjetnika u Općinskom državnom odvjetništvu u Crikvenici, na vrijeme od četiri godine.

Broj: DOVO-37/12

Zagreb, 9. srpnja 2012.

Predsjednik

Državnoodvjetničkog vijeća

Josip Čule, v. r.

Odluka, NN 93/2012-2144
## Odluka o imenovanju zamjenice općinskog državnog odvjetnika u Općinskom državnom odvjetništvu u Dubrovniku - Kazneni odjel

### NN 93/2012 (10.8.2012.), Odluka o imenovanju zamjenice općinskog državnog odvjetnika u Općinskom državnom odvjetništvu u Dubrovniku - Kazneni odjel

DRŽAVNOODVJETNIČKO VIJEĆE

2145

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10, 57/11 i 130/11) Državnoodvjetničko vijeće na 26. sjednici održanoj 9. srpnja 2012. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Dubrovniku – Kazneni odjel, imenuje se MILA MUSTAPIĆ, odvjetnica iz Dubrovnika.

Broj: DOVO-30/12

Zagreb, 9. srpnja 2012.

Predsjednik

Državnoodvjetničkog vijeća

Josip Čule, v. r.

Odluka, NN 93/2012-2145
## Odluka o imenovanju zamjenika općinskog državnog odvjetnika u Općinskom državnom odvjetništvu u Splitu

### NN 93/2012 (10.8.2012.), Odluka o imenovanju zamjenika općinskog državnog odvjetnika u Općinskom državnom odvjetništvu u Splitu

DRŽAVNOODVJETNIČKO VIJEĆE

2146

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10, 57/11 i 130/11) Državnoodvjetničko vijeće na 26. sjednici održanoj 9. srpnja 2012. donijelo je

ODLUKU

Za zamjenika općinskog državnog odvjetnika u Općinskom državnom odvjetništvu u Splitu – Kazneni odjel, imenuje se KREŠIMIR BAČIĆ, državnoodvjetnički savjetnik u Općinskom državnom odvjetništvu u Splitu.

Broj: DOVO-31/12

Zagreb, 9. srpnja 2012.

Predsjednik

Državnoodvjetničkog vijeća

Josip Čule, v. r.

Odluka, NN 93/2012-2146
## Odluka o imenovanju zamjenika općinskog državnog odvjetnika u Općinskom državnom odvjetništvu u Splitu - Kazneni odjel

### NN 93/2012 (10.8.2012.), Odluka o imenovanju zamjenika općinskog državnog odvjetnika u Općinskom državnom odvjetništvu u Splitu - Kazneni odjel

DRŽAVNOODVJETNIČKO VIJEĆE

2147

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10, 57/11 i 130/11) Državnoodvjetničko vijeće na 26. sjednici održanoj 9. srpnja 2012. donijelo je

ODLUKU

Za zamjenika općinskog državnog odvjetnika u Općinskom državnom odvjetništvu u Splitu – Kazneni odjel, imenuje se TOMISLAV KAMBER, državnoodvjetnički savjetnik u Općinskom državnom odvjetništvu u Splitu.

Broj: DOVO-35/12

Zagreb, 9. srpnja 2012.

Predsjednik

Državnoodvjetničkog vijeća

Josip Čule, v. r.

Odluka, NN 93/2012-2147
## Odluka o imenovanju zamjenice općinskog državnog odvjetnika u Općinskom državnom odvjetništvu u Rijeci - Građansko-upravni odjel

### NN 93/2012 (10.8.2012.), Odluka o imenovanju zamjenice općinskog državnog odvjetnika u Općinskom državnom odvjetništvu u Rijeci - Građansko-upravni odjel

DRŽAVNOODVJETNIČKO VIJEĆE

2148

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10, 57/11 i 130/11) Državnoodvjetničko vijeće na 26. sjednici održanoj 9. srpnja 2012. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Rijeci – Građansko-upravni odjel, imenuje se ANTONIA GRGUREV, državnoodvjetnička savjetnica u Općinskom državnom odvjetništvu u Rijeci.

Broj: DOVO-32/12

Zagreb, 9. srpnja 2012.

Predsjednik

Državnoodvjetničkog vijeća

Josip Čule, v. r.

Odluka, NN 93/2012-2148
## Odluka o razrješenju s dužnosti zamjenika županijske državne odvjetnice u Županijskom državnom odvjetništvu u Zagrebu

### NN 93/2012 (10.8.2012.), Odluka o razrješenju s dužnosti zamjenika županijske državne odvjetnice u Županijskom državnom odvjetništvu u Zagrebu

DRŽAVNOODVJETNIČKO VIJEĆE

2149

Državnoodvjetničko vijeće na temelju članka 152. u svezi s člankom 113. stavkom 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11 i 130/11) odlučujući o zahtjevu za razrješenje NADE DRAŽIĆ, na 26. sjednici održanoj 9. srpnja 2012., donijelo je

ODLUKU

NADA DRAŽIĆ razrješava se dužnosti zamjenika županijske državne odvjetnice u Županijskom državnom odvjetništvu u Zagrebu s danom 31. kolovoza 2012.

Broj: DOVO-38/12

Zagreb, 9. srpnja 2012.

Predsjednik

Državnoodvjetničkog vijeća

Josip Čule, v. r.

Odluka, NN 93/2012-2149
## Upisnik registriranih sredstava za zaštitu bilja

### NN 94/2012 (16.8.2012.), Upisnik registriranih sredstava za zaštitu bilja

MINISTARSTVO POLJOPRIVREDE

2150

Na temelju članka 29. stavka 1. i 2. Zakona o sredstvima za zaštitu bilja (»Narodne novine«, br. 70/05), Ministarstvo poljoprivrede objavljuje

[UPISNIK
REGISTRIRANIH SREDSTAVA ZA ZAŠTITU BILJA](dodatni/422834.pdf)

94 16.08.2012 Upisnik registriranih sredstava za zaštitu bilja

94 16.08.2012 Upisnik registriranih sredstava za zaštitu bilja

94 16.08.2012 Upisnik registriranih sredstava za zaštitu bilja

Ostalo, NN 94/2012-2150
## Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 95/2012 (17.8.2012.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2155

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09. 71/10., 139/10., 49/11., 22/12. i 57/12.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 13. sjednici održanoj 18. srpnja 2012. godine uz suglasnost ministra zdravlja, a prema prethodno pribavljenom mišljenju nadležnih komora donijelo je

ODLUKU

O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 43/10., 71/10., 88/10., 124/10., 1/11., 6/11., 16/11., 31/11., 50/11., 61/11., 93/11., 126/11., 153/11., 38/12., 51/12. i 76/12.) u članku 6. stavku 2. iza riječi: »dijagnostičkih« dodaju se riječi: »i terapijskih«.

Članak 2.

U članku 49. u tablici 1.7. iza rednog broja 47. dodaju se novi redni brojevi s podacima kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| » | Red. br. | Šifra | Naziv DTP-a | Djelatnost | Opis | Cijena\* |  |
|  | 48. | LAB01 | C-reaktivni protein (CRP) | Laboratorijska dijagnostika | Ne zaračunava se kod sumnje na akutne infektivne bolesti | 23,00 |  |
|  | 49. | LAB02 | Glikozilirani hemoglobin A1C (HbA1c) | Laboratorijska dijagnostika |  | 50,00 | « |

Članak 3.

U članku 59. iza stavka 1. dodaje se novi stavak 2. koji glasi:

»Osim sredstva iz stavka 1. ovog članka medicinsko-biokemijski laboratoriji ugovoreni na primarnoj razini zdravstvene djelatnosti ostvaruju i sredstva osnovom ispostavljenih računa za dijagnostičko-terapijske postupke laboratorija primarne razine zdravstvene zaštite utvrđene u tablici 1.7. iz članka 49. ove Odluke.«

Članak 4.

Ova Odluka stupa na snagu osmog dana od dana objave u »Narodnim novinama«.

Klasa: 025-04/12-01/157

Urbroj: 338-01-01-12-1

Zagreb, 18. srpnja 2012.

Predsjednik

Upravnog vijeća Hrvatskog zavoda za zdravstveno osiguranje

mr. sc. Marijan Cesarik, dr. med., v. r.

Odluka, NN 95/2012-2155
## Pravilnik o izmjenama Pravilnika o mreži za ruralni razvoj

### NN 96/2012 (22.8.2012.), Pravilnik o izmjenama Pravilnika o mreži za ruralni razvoj

MINISTARSTVO POLJOPRIVREDE

2156

Na temelju članka 67. stavka 2. Zakona o državnoj potpori u poljoprivredi, ribarstvu i ruralnom razvoju (»Narodne novine«, broj 92/10, 172/10 i 124/11), ministar poljoprivrede, donosi

PRAVILNIK

O IZMJENAMA PRAVILNIKA O MREŽI ZA RURALNI RAZVOJ

Članak 1.

U Pravilniku o Mreži za ruralni razvoj (»Narodne novine«, broj 86/11 i 114/11) u članku 5. stavak 1. mijenja se i glasi:

»Jedinica za potporu Mreži (Tajništvo mreže) djeluje u Ministarstvu pri Upravi ruralnog razvoja, EU i međunarodne suradnje (u daljnjem tekstu: Uprava).«

Članak 6. mijenja se i glasi:

»(1) Upravljački odbor ima dvadeset tri (23) člana, od kojih svaki ima imenovanu zamjenu, a sačinjavaju ga predstavnici:

– Ministarstva (4 člana od kojih je jedan predsjednik Mreže),

– Ministarstva regionalnog razvoja i fondova Europske unije (1 član),

– Ministarstva zaštite okoliša i prirode (1 član),

– Ministarstva poduzetništva i obrta (1 član),

– Ministarstva gospodarstva (1 član),

– jedinica lokalne samouprave – općine (1 član),

– jedinica lokalne samouprave – gradovi (1 član),

– jedinica regionalne (područne) samouprave (1 član),

– obrazovnih i znanstvenih institucija iz područja poljoprivrede i ruralnog razvoja (2 člana),

– Hrvatske poljoprivredne komore (1 člana),

– Poljoprivredno savjetodavne službe (1 član)

– Hrvatske gospodarske komore (1 član),

– stručnih ustanova u poljoprivredi i ruralnom razvoju (1 član),

– poljoprivrednih gospodarstava (2 člana),

– lokalnih akcijskih grupa (2 člana),

– regionalnih razvojnih agencija (2 člana)

(2) Članove Upravljačkog odbora Mreže imenuje ministar poljoprivrede na razdoblje od 1 (jedne) godine.

(3) Članovi mreže mogu predložiti predstavnike civilnog društva u Upravljački odbor.

(4) Upravljački odbor djeluje sukladno Poslovniku o radu.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/12-01/130

Urbroj: 525-08/0471-12-2

Zagreb, 7. kolovoza 2012.

Ministar

Tihomir Jakovina, v. r.

Pravilnik, NN 96/2012-2156
## Pravilnik o izmjenama i dopunama Pravilnika o provenijencijama svojti šumskog drveća

### NN 96/2012 (22.8.2012.), Pravilnik o izmjenama i dopunama Pravilnika o provenijencijama svojti šumskog drveća

MINISTARSTVO POLJOPRIVREDE

2157

Na temelju članka 19. stavka 2. Zakona o šumskom reprodukcijskom materijalu (»Narodne novine«, br. 75/09 i 61/11), ministar poljoprivrede donosi

[PRAVILNIK](dodatni/422842.pdf)

[O IZMJENAMA I DOPUNAMA PRAVILNIKA O PROVENIJENCIJAMA SVOJTI ŠUMSKOG DRVEĆA](dodatni/422843.pdf)

96 22.08.2012 Pravilnik o izmjenama i dopunama Pravilnika o provenijencijama svojti šumskog drveća

96 22.08.2012 Pravilnik o izmjenama i dopunama Pravilnika o provenijencijama svojti šumskog drveća

96 22.08.2012 Pravilnik o izmjenama i dopunama Pravilnika o provenijencijama svojti šumskog drveća

Pravilnik, NN 96/2012-2157
## Odluka o izradi Izmjene i dopune Programa prostornog uređenja Republike Hrvatske

### NN 96/2012 (22.8.2012.), Odluka o izradi Izmjene i dopune Programa prostornog uređenja Republike Hrvatske

96 22.08.2012 Odluka o izradi Izmjene i dopune Programa prostornog uređenja Republike Hrvatske

MINISTARSTVO GRADITELJSTVA I PROSTORNOGA UREĐENJA

2159

Ministar graditeljstva i prostornoga uređenja, na temelju članka 66. stavka 2. Zakona o prostornom uređenju i gradnji (»Narodne novine«, br. 76/07, 38/09, 55/11, 90/11 i 50/12), donosi

ODLUKU

O IZRADI IZMJENE I DOPUNE PROGRAMA PROSTORNOG UREĐENJA REPUBLIKE HRVATSKE

Članak 1.

Određuje se Odluka o izradi Izmjene i dopune Programa prostornog uređenja Republike Hrvatske (u daljnjem tekstu: Izmjene i dopune Programa), kojeg je donio Hrvatski sabor na sjednici održanoj 7. svibnja 1999. godine, a objavljenog u »Narodnim novinama« br. 50/99.

Članak 2.

Od donošenja Programa prostornog uređenja Republike Hrvatske došlo je do bitnih promjena u zakonodavstvu, gospodarstvu te prometnom i međunarodnom položaju Republike Hrvatske, pa je Izmjenama i dopunama Programa potrebno stvoriti preduvjete za daljnje unapređenje stanja u prostoru i racionalni i održivi razvoj svih županija, velikih gradova/gradova/općina i države.

Članak 3.

Izmjenama i dopunama Programa utvrdit će se prostorno-razvojni prioriteti, mjere i aktivnosti za izradu i provedbu dokumenata prostornog uređenja, u svrhu postizanja razvojnih ciljeva sustava infrastrukture od državnog značaja, osobito u pogledu razvoja prometne i energetske infrastrukture na području županija, velikih gradova/gradova/općina i države.

Članak 4.

Izmjenama i dopunama Programa omogućit će se usklađenje ciljeva i usmjerenja prostornog, društvenog i gospodarskog razvoja županija, velikih gradova/gradova/općina i države, kao i racionalno korištenje prirodnih resursa i zaštita prostora kroz utvrđivanje prioriteta za ostvarivanje zadaća prostornog uređenja, te kriterija i uvjeta za planiranje zahvata u prostoru od državnog značaja.

Članak 5.

Za izradu Izmjena i dopuna Programa koristit će se sve raspoložive prostorno-planske i druge studije.

Članak 6.

Ova odluka stupa na snagu danom donošenja, a objavit će se u »Narodnim novinama«.

Klasa: 350-01/12-01/264

Urbroj: 531-01-12-01

Zagreb, 2. kolovoza 2012.

Ministar
Ivan Vrdoljak, dipl. ing. el., v. r.

Odluka, NN 96/2012-2159
## Odluka o izradi izmjene i dopune Strategije prostornog uređenja Republike Hrvatske

### NN 96/2012 (22.8.2012.), Odluka o izradi izmjene i dopune Strategije prostornog uređenja Republike Hrvatske

MINISTARSTVO GRADITELJSTVA I PROSTORNOGA UREĐENJA

2160

Ministar graditeljstva i prostornoga uređenja, na temelju članka 64. stavka 4. Zakona o prostornom uređenju i gradnji (»Narodne novine«, br. 76/07, 38/09, 55/11, 90/11 i 50/12), donosi

ODLUKU

O IZRADI IZMJENE I DOPUNE STRATEGIJE PROSTORNOG UREĐENJA REPUBLIKE HRVATSKE

Članak 1.

Određuje se Odluka o izradi Izmjene i dopune Strategije prostornog uređenja Republike Hrvatske (u daljnjem tekstu: Izmjene i dopune Strategije), koju je donio je Hrvatski sabor na sjednici održanoj 27. lipnja 1997. godine.

Članak 2.

Izmjenama i dopunama Strategije utvrdit će se strateško usmjerenje razvoja djelatnosti u prostoru sa smjernicama i prioritetima za postizanje ciljeva prostornog razvoja na regionalnoj i lokalnoj razini, osobito u pogledu razvoja državne infrastrukture u dijelu sustava prometne i energetske infrastrukture.

Članak 3.

Izmjenama i dopunama Strategije potrebno je u skladu s ciljevima prostornog razvoja utvrđenih Zakonom o prostornom uređenju i gradnji, ukupnim gospodarskim, društvenim i kulturnim razvojem i drugim temeljnim državnim razvojnim i strateškim dokumentima, odrediti dugoročne zadaće prostornog razvoja županija, velikih gradova/gradova/općina i države, strateška usmjerenja razvoja djelatnosti u prostoru i polazišta za koordinaciju njihovih razvojnih mjera u prostoru.

Članak 4.

Za izradu Izmjena i dopuna Strategije koristit će se sve raspoložive prostorno-planske i druge studije.

Članak 5.

Ova odluka stupa na snagu danom donošenja, a objavit će se u »Narodnim novinama«.

Klasa: 350-01/12-01/263

Urbroj: 531-01-12-01

Zagreb, 2. kolovoza 2012.

Ministar

Ivan Vrdoljak, dipl. ing. el., v. r.

Odluka, NN 96/2012-2160
## Indeks potrošačkih cijena u srpnju 2012.

### NN 96/2012 (22.8.2012.), Indeks potrošačkih cijena u srpnju 2012.

DRŽAVNI ZAVOD ZA STATISTIKU

2164

Državni zavod za statistiku objavljuje

INDEKS

POTROŠAČKIH CIJENA U SRPNJU 2012.

Indeks potrošačkih cijena u srpnju 2012. u odnosu na lipanj 2012 iznosi 99,00.

Klasa: 957-04/12-01/11

Urbroj: 555-09-07-12-2

Zagreb, 16. kolovoza 2012.

Ravnatelj

dr. sc. Ivan Kovač, v. r.

96 22.08.2012 Indeks potrošačkih cijena u srpnju 2012.

Ostalo, NN 96/2012-2164
## Indeks proizvođačkih cijena industrijskih proizvoda na domaćem tržištu u srpnju 2012.

### NN 96/2012 (22.8.2012.), Indeks proizvođačkih cijena industrijskih proizvoda na domaćem tržištu u srpnju 2012.

DRŽAVNI ZAVOD ZA STATISTIKU

2165

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U SRPNJU 2012.

Indeks proizvođačkih cijena industrijskih proizvoda na domaćem tržištu u srpnju 2012. u odnosu na lipanj 2012. iznosi 100,1.

Klasa: 954-02/12-01/08

Urbroj: 555-06-04-03-01/12-07

Zagreb, 10. kolovoza 2012.

Ravnatelj

dr. sc. Ivan Kovač, v. r.

Ostalo, NN 96/2012-2165
## Odluka o imenovanju povjerenice predsjednika Republike Hrvatske za osobe s invaliditetom

### NN 97/2012 (24.8.2012.), Odluka o imenovanju povjerenice predsjednika Republike Hrvatske za osobe s invaliditetom

PREDSJEDNIK REPUBLIKE HRVATSKE

2166

Na temelju odredbe članka 107. Ustava Republike Hrvatske (»Narodne novine« broj 85/10 – pročišćeni tekst) i članka 4. stavka 4. Odluke o Uredu predsjednika Republike Hrvatske (»Narodne novine« broj 80/00, 06/04, 54/05, 30/10 i 107/11), donosim

ODLUKU

O IMENOVANJU POVJERENICE PREDSJEDNIKA REPUBLIKE HRVATSKE ZA OSOBE S INVALIDITETOM

VESNA ŠKULIĆ imenuje se povjerenicom predsjednika Republike Hrvatske za osobe s invaliditetom.

Povjerenica ne zasniva radni odnos u Uredu predsjednika Republike Hrvatske niti ostvaruje pravo na naknadu.

Ova Odluka stupa na snagu danom donošenja.

Klasa: 080-01/12-01/11

Urbroj: 71-05-03/1-12-1

Zagreb, 20. kolovoza 2012.

Predsjednik

Republike Hrvatske

Ivo Josipović, v. r.

Odluka, NN 97/2012-2166
## Odluka o dopuni Odluke o osnivanju i imenovanju članova Vijeća predsjednika Republike Hrvatske za socijalnu pravdu

### NN 97/2012 (24.8.2012.), Odluka o dopuni Odluke o osnivanju i imenovanju članova Vijeća predsjednika Republike Hrvatske za socijalnu pravdu

PREDSJEDNIK REPUBLIKE HRVATSKE

2167

Na temelju odredbe članka 107. Ustava Republike Hrvatske (»Narodne novine« broj 85/10 – pročišćeni tekst) i članka 4. stavka 7. Odluke o Uredu predsjednika Republike Hrvatske (»Narodne novine« broj 80/00, 06/04, 54/05, 30/10 i 107/11), donosim

ODLUKU

O DOPUNI ODLUKE O OSNIVANJU I IMENOVANJU ČLANOVA VIJEĆA PREDSJEDNIKA REPUBLIKE HRVATSKE ZA SOCIJALNU PRAVDU

I.

U Odluci o osnivanju i imenovanju članova Vijeća predsjednika Republike Hrvatske za socijalnu pravdu (»Narodne novine« broj 59/10, 82/10 i 129/11) u točki II. stavku 1. dodaje se nova alineja 21. koja glasi:

»Vesna Škulić, povjerenica predsjednika Republike Hrvatske za osobe s invaliditetom.«

II.

Ova Odluka stupa na snagu danom donošenja.

Klasa: 020-03/12-03/02

Urbroj: 71-05-03/1-12-1

Zagreb, 21. kolovoza 2012.

Predsjednik

Republike Hrvatske

Ivo Josipović, v. r.

Odluka, NN 97/2012-2167
## Uredba o izmjenama Zakona o pravima iz mirovinskog osiguranja djelatnih vojnih osoba, policijskih službenika i ovlaštenih službenih osoba

### NN 97/2012 (24.8.2012.), Uredba o izmjenama Zakona o pravima iz mirovinskog osiguranja djelatnih vojnih osoba, policijskih službenika i ovlaštenih službenih osoba

VLADA REPUBLIKE HRVATSKE

2168

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 114/2011), Vlada Republike Hrvatske je na sjednici održanoj 23. kolovoza 2012. godine donijela

UREDBU

O IZMJENAMA ZAKONA O PRAVIMA IZ MIROVINSKOG OSIGURANJA DJELATNIH VOJNIH OSOBA, POLICIJSKIH SLUŽBENIKA I OVLAŠTENIH SLUŽBENIH OSOBA

Članak 1.

U Zakonu o pravima iz mirovinskog osiguranja djelatnih vojnih osoba, policijskih službenika i ovlaštenih službenih osoba (»Narodne novine«, br. 128/99, 129/2000, 16/2001, 22/2002 i 41/2008), u članku 2. stavku 1. iza riječi: »osobi« dodaju se riječi: »na određenim dužnostima i poslovima«, a riječi: »u obavljanju poslova djelatne vojne osobe« zamjenjuju se riječima: »na tim dužnostima i poslovima«.

Stavak 2. briše se.

Dosadašnji stavak 3. koji postaje stavak 2. mijenja se i glasi:

»Uredbom Vlade Republike Hrvatske utvrđuju se dužnosti iz stavka 1. ovoga članka na kojima se zbog otežanih uvjeta rada i prirode obavljanja poslova staž osiguranja računa s povećanim trajanjem i način računanja toga staža.«.

Dosadašnji stavak 4. postaje stavak 3.

Članak 2.

Ova Uredba stupa na snagu danom objave u »Narodnim novinama«.

Klasa: 140-01/12-01/03

Urbroj: 5030106-12-1

Zagreb, 23. kolovoza 2012.

Predsjednik

Zoran Milanović, v. r.

Uredba, NN 97/2012-2168
## Uredba o dopuni Uredbe o nazivima radnih mjesta i koeficijentima složenosti poslova u javnim službama

### NN 98/2012 (29.8.2012.), Uredba o dopuni Uredbe o nazivima radnih mjesta i koeficijentima složenosti poslova u javnim službama

VLADA REPUBLIKE HRVATSKE

2176

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, broj 27/2001), Vlada Republike Hrvatske je na sjednici održanoj 23. kolovoza 2012. godine donijela

UREDBU

O DOPUNI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 38/2001, 112/2001, 62/2002, 156/2002, 162/2003, 39/2005, 82/2005, 133/2005, 30/2006, 118/2006, 22/2007, 112/2007, 127/2007, 124/2011, 142/2011 i 77/2012), iza članka 13 m. dodaje se članak 13 n. koji glasi:

»Članak 13 n.

Posebni nazivi radnih mjesta i koeficijenti složenosti poslova u Državnoj školi za javnu upravu su:

Položaji I. vrste

1. ravnatelj                         3,10

2. zamjenik ravnatelja         2,70

Radna mjesta I. vrste

1. koordinator programa   1,80«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 120-02/12-01/04

Urbroj: 5030106-12-4

Zagreb, 23. kolovoza 2012.

Predsjednik

Zoran Milanović, v. r.

98 29.08.2012 Uredba o dopuni Uredbe o nazivima radnih mjesta i koeficijentima složenosti poslova u javnim službama

Uredba, NN 98/2012-2176
## Pravilnik o izmjeni Pravilnika o povlastici za obavljanje gospodarskog ribolova na moru i registru o izdanim povlasticama

### NN 98/2012 (29.8.2012.), Pravilnik o izmjeni Pravilnika o povlastici za obavljanje gospodarskog ribolova na moru i registru o izdanim povlasticama

98 29.08.2012 Pravilnik o izmjeni Pravilnika o povlastici za obavljanje gospodarskog ribolova na moru i registru o izdanim povlasticama

MINISTARSTVO POLJOPRIVREDE

2181

Na temelju članka 26. stavka 9. i stavka 12., članka 27. stavka 3., članka 28. stavka 5. i članka 29. stavka 4. Zakona o morskom ribarstvu (»Narodne novine«, br. 56/2010, 117/2010 i 55/2011) ministar poljoprivrede donosi

PRAVILNIK

O IZMJENI PRAVILNIKA O POVLASTICI ZA OBAVLJANJE GOSPODARSKOG RIBOLOVA NA MORU I REGISTRU O IZDANIM POVLASTICAMA

Članak 1.

U Pravilniku o povlastici za obavljanje gospodarskog ribolova na moru i registru o izdanim povlasticama (»Narodne novine«, br. 144/2010, 123/2011 i 53/2012) u članku 13. stavku 1. riječi: »1. rujna 2012.« zamjenjuje se riječima: »15. ožujka 2013.«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/247
Urbroj: 525-13/0323-12-8
Zagreb, 1. kolovoza 2012.

Ministar
Tihomir Jakovina, v. r.

Pravilnik, NN 98/2012-2181
## Pravilnik o izmjeni Pravilnika o uvjetima za određivanje područja na kojem će se osnivati ljekarne

### NN 98/2012 (29.8.2012.), Pravilnik o izmjeni Pravilnika o uvjetima za određivanje područja na kojem će se osnivati ljekarne

98 29.08.2012 Pravilnik o izmjeni Pravilnika o uvjetima za određivanje područja na kojem će se osnivati ljekarne

MINISTARSTVO ZDRAVLJA

2182

Na temelju članka 9. stavka 3. Zakona o ljekarništvu (»Narodne novine«, broj 121/03, 35/08 i 117/08) uz prethodno pribavljeno mišljenje Hrvatskog zavoda za zdravstveno osiguranje i Hrvatske ljekarničke komore, ministar zdravlja donosi

PRAVILNIK

O IZMJENI PRAVILNIKA O UVJETIMA ZA ODREĐIVANJE PODRUČJA NA KOJEM ĆE SE OSNIVATI LJEKARNE

Članak 1.

U Pravilniku o uvjetima za određivanje područja na kojem će se osnivati ljekarne (»Narodne novine«, broj 26/07, 118/07 i 81/08) članak 7. stavak 2. mijenja se i glasi:

»Iznimno od stavka 1. ovoga članka ljekarna, odnosno podružnica ljekarničke ustanove može se preseliti bez obzira što ne ispunjava uvjete udaljenosti utvrđene u članku 5. ovoga Pravilnika ako se preseljenjem povećava udaljenost od najbliže ljekarne odnosno podružnice ljekarničke ustanove a udaljenost preseljene ljekarne odnosno podružnice ljekarničke ustanove u odnosu na sve druge ljekarne odnosno podružnice ljekarničke ustanove mora biti u skladu s člankom 5. ovoga Pravilnika.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/12-01/257

Urbroj: 534-10-1-1-1/2-12-04

Zagreb, 24. kolovoza 2012.

Ministar
prof. dr. sc. Rajko Ostojić, dr. med., v. r.

Pravilnik, NN 98/2012-2182
## Odluka o imenovanju sudaca Visokog trgovačkog suda Republike Hrvatske

### NN 98/2012 (29.8.2012.), Odluka o imenovanju sudaca Visokog trgovačkog suda Republike Hrvatske

98 29.08.2012 Odluka o imenovanju sudaca Visokog trgovačkog suda Republike Hrvatske

DRŽAVNO SUDBENO VIJEĆE

2184

Na temelju članka 54. stavak 7. i članka 55. stavak 3. Zakona o Državnom sudbenom vijeću (»Narodne novine« broj 116/10, 57/11 i 130/11 – u daljnjem dijelu teksta ZDSV) Državno sudbeno vijeće u sastavu Ranko Marijan, mr. sc. Dražen Jakovina, dr. sc. Marin Mrčela, prof. dr. sc. Alan Uzelac, prof. dr. sc. Boris Buklijaš, Tihana Cišper, Marko Rašo, Marko Pribisalić, Mijo Galiot i Davorin Mlakar u postupku imenovanja sudaca na 50. sjednici, održanoj 12. srpnja 2012. donijelo je sljedeću

ODLUKU

O IMENOVANJU SUDACA

Za suce Visokog trgovačkog Republike Hrvatske suda imenuju se

Kristina Saganić, sutkinja Trgovačkog suda u Rijeci

Josip Turkalj, sudac Županijskog suda u Velikoj Gorici

Ivan Vladić, sudac Trgovačkog suda u Zagrebu

Imenovani kandidati stupit će na dužnost 1. rujna 2012.

Broj: IS-19/11

Zagreb, 12. srpnja 2011.

Predsjednik
Ranko Marijan, v. r.

Odluka, NN 98/2012-2184
## Odluka o dopuni Odluke o osnivanju i imenovanju članova Vijeća predsjednika Republike Hrvatske za socijalnu pravdu

### NN 99/2012 (31.8.2012.), Odluka o dopuni Odluke o osnivanju i imenovanju članova Vijeća predsjednika Republike Hrvatske za socijalnu pravdu

PREDSJEDNIK REPUBLIKE HRVATSKE

2186

Na temelju odredbe članka 107. Ustava Republike Hrvatske (»Narodne novine«, broj 85/10 – pročišćeni tekst), i članka 4. stavka 7. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05, 30/10 i 107/11), donosim

ODLUKU

O DOPUNI ODLUKE O OSNIVANJU I IMENOVANJU ČLANOVA VIJEĆA PREDSJEDNIKA REPUBLIKE HRVATSKE ZA SOCIJALNU PRAVDU

I.

U Odluci o osnivanju i imenovanju članova Vijeća predsjednika Republike Hrvatske za socijalnu pravdu (»Narodne novine«, broj 59/10, 82/10 i 129/11) u točki II. stavku I. dodaje se nova alineja 22. koja glasi:

»prof. dr. sc. Žarko Puhovski, profesor Filozofskog fakulteta u Zagrebu.«

II.

Ova Odluka stupa na snagu danom donošenja.

Klasa: 020-03/12-03/02

Urbroj: 71-05-03/1-12-3

Zagreb, 24. kolovoza 2012.

                                                                                                                                                                   Predsjednik

Republike Hrvatske

Ivo Josipović, v. r.

99 31.08.2012 Odluka o dopuni Odluke o osnivanju i imenovanju članova Vijeća predsjednika Republike Hrvatske za socijalnu pravdu

99 31.08.2012 Odluka o dopuni Odluke o osnivanju i imenovanju članova Vijeća predsjednika Republike Hrvatske za socijalnu pravdu

99 31.08.2012 Odluka o dopuni Odluke o osnivanju i imenovanju članova Vijeća predsjednika Republike Hrvatske za socijalnu pravdu

Odluka, NN 99/2012-2186